Clemens Papa VI. Quod Monasterium Cluniacense,  singula alia Monasteria, Prioratus, Decanatus,  omnia membra ad ipsa spectantia: omnes etiam vtriusque sexus ipsi Monasterio immediate, vel mediate subiecti, vel subiiciendi, cum omnibus personis regularibus in pręfato Ordine,  Religione degentibus præsentibus  futuris, ab omni ordinaria iuridictione, dominio, visitatione,  potestate qualibet omnium  singulorum Patriarcharum, Archiepiscoporum, Episcoporum,  aliorum quorumlibet Iudicum, Ordinariorum, Ecclesiasticorum, omnino sunt exempti. Et vniuersa prædicta Sedi Apostolicæ immediate subiecta. Nec possunt prædicti Prælati, eorum potestate ordinaria, sententias excommunicationis, suspensionis  interdicti promulgare, nec aliquam iurisdictionem in personis prædictis quoquomodo exercere: etiam ratione delicti, seu contractus, vel rei de qua agitur, vbicumque delictum committatur, seu contractus iniatur, aut res ipsa consistat, non obstantibus constitutionibus Apostolicis in contrarium editis quibuscumque. Et si contrarium fiat, ipso iure est irritum  inane. Item Conseruatoria eiusdem generalis pro toto Ordine Clun. contra occupatores,  detentores bonorum nostrorum,  iniuriatores personarum: In qua dantur tres Conseruatores perpetui. Et hæc, est fundamentum processus priuilegiorum Ordini Clun. concessorum. Item Priuilegium eiusdem, Quod Abbas Cluniac. potest per se vel alium absoluere subditos suos a casibus  sententiis excommunicationis, a quibus possunt absoluere Ordinarij subditos suos. Item Bulla eiusdem Clementis Papæ VI. In qua suspendit omnes pœnas,  sententias spirituales,  temporales in ordinationibus,  statutis domni Benedicti Papæ XII. contentas. Item alia Bulla eiusdem, per quam vult, quod vigore gratiarū indultarum, Cardinales non possunt acceptare beneficia Conuentualia in quocumque Ordine. Item Bulla eiusdem. In qua Prior maior datur executor contra detentores,  occupatores bonorum defunctorum Ordinis Clun.  spoliorum eorumdem. Item Bulla eiusdem Clementis, de renunciatione vnionis Prioratus de Paredo, facta Monasterio Cluniacensi.